| Daugėliškių piliakalnis |
| --- |
| [[Image:|250px]] |
| 

Daugėliškių piliakalnisDaugėliškių piliakalnis

 |
| Koordinatės  | 

|  |
| --- |
| 55°14′3.8″ š. pl. 23°32′56.9″ r. ilg.﻿ / ﻿55.234389°š. pl. 23.549139°r. ilg.﻿ / 55.234389; 23.549139Koordinatės: 55°14′3.8″ š. pl. 23°32′56.9″ r. ilg.﻿ / ﻿55.234389°š. pl. 23.549139°r. ilg.﻿ / 55.234389; 23.549139 |

 |
| Vieta | Raseinių rajonas |
| Seniūnija | Ariogalos seniūnija |
| Aukštis | 20 m |
| Plotas | 25x11-3 |
| Naudotas | I tūkstantmetis - II tūkstantmečio pradžia |
| Tirtas | 1996 m. |
| Registro Nr. | / 2303 /A175 |

**Daugėliškių piliakalnis**, vadinamas Ožnugariu – piliakalnis (unikalus objekto MC kodas 2303; registro iki 2005 m. balandžio 19 d. Nr. A175) Raseinių rajono savivaldybės teritorijoje, prie Daugėliškių kaimo, Ariogalos seniūnija. Pasiekiamas iš senojo Žemaičių plento  **196**  Ariogala–Raseiniai–Kryžkalnis  atkarpos Ariogala – Lesčiai prieš Gynėvę pasukus į dešinę pietvakarių kryptimi, pavažiavus 400 m iki sodybos, nuo jos paėjus 150 m lauku kairiau pietvakarių kryptimi, yra miško pakraštyje.

Piliakalnis
-----------

Piliakalnis įrengtas Gynėvės dešiniajame krante (dabar - tvenkinys), jos santakoje su bevardžiu upeliu. Aikštelė trapecinė, pailga šiaurės – pietų kryptimi, 25 m ilgio, 11 m pločio šiaurėje pusėje bei 3 m pločio pietinėje dalyje, žemėjanti pietų kryptimi. Jos šiauriniame gale supiltas 11 m ilgio, 0,5 m aukščio, 7 m pločio pylimas, už kurio iškastas 4 m pločio 0,5 m gylio griovys. Už šio griovio supiltas antras 20 m ilgio, 0,3 m aukščio, 7 m pločio pylimas, už jo iškastas antras 25 m ilgio, 5 m pločio, iki 0,5 gylio griovys. Už jo yra 12 m pločio trečio pylimo vieta, už jo buvęs 6 m pločio, 1,5 m gylio griovys, jų liekanos matyti tik vakariniame šlaite, viršuje jie visiškai sulyginti. Šlaitai statūs, iki 20 m aukščio.

Į pietus nuo aikštelės dar yra 30 m ilgio palengva į pietvakarius žemėjantis šlaitas - greičiausiai likusi nenuplauta piliakalnio šlaito dalis. Piliakalnis labai apardytas arimų, šlaitai nuslinkę į upelį, rytinė aikštelės dalis nuplauta. Jis apaugęs mišriu mišku, aikštelė prakirsta. Lietuvos Respublikos kultūros ministro įsakymas dėl pripažinimo valstybės saugomu 2005-04-29; Nr. ĮV-190. Paminklo teritorijos plotas 11000 m².

Tyrimai
-------

1996 m. Arūnas Strazdas pirmajame pylime iškasė 4 m² šurfą, 15-20 cm gylyje rado molio tinko gabalų sluoksnį. Piliakalnis datuojamas I tūkstantmečiu - II tūkstantmečio pradžia.

|  |
| --- |
| Aplinkiniai piliakalniai |
|  | Bažavalės piliakalnis 7 km  Gėluvos piliakalnis 4 km | Zvėgių piliakalnis 24 km  Vosbučių piliakalnis 15 km | Pilsupių piliakalnis 11 km |  |
| Eržvilko piliakalnis 52 km |  | Stašaičių piliakalnis 38 km |
| Pašilių piliakalnis 11 km  Seredžiaus I piliakalnis 19 km | Ringovės piliakalnis 19 km  Butvilonių piliakalnis 15 km | Vikūnų piliakalnis 18 km |

Šaltiniai
---------

1. ↑   Arūnas Strazdas. Daugėliškių piliakalnio žvalgomieji tyrinėjimai 1996 metais // Archeologiniai tyrinėjimai Lietuvoje 1996 ir 1997 metais. Vilnius, 1998. p. 106–107.

* Naujai išaiškinamų istorijos ir kultūros paminklų sąrašas LR KPI 1995 01 31 raštas Nr. 01-7-127
* Gintautas Zabiela. Naujas Lietuvos piliakalnių sąrašo papildymas (1995–2000 m.) // Kultūros paminklai. Vilnius. 2001. T. 8, p. 23 (Nr. 4).

Nuorodos
--------

* Lietuvos piliakalniai. Daugėliškiai